MODIFICACIÓN ORDENANZAS FISCAIS REGULADORA TAXA POR ENSINANZAS DE RÉXIME ESPECIAL EN ESTABLECEMENTOS DOCENTOS MUNICIPAIS
ADMINISTRACIÓN LOCAL — Municipal — Lalín (Ordenanzas e Regulamentos, 27/07/2016)

O Pleno da Corporación do Concello de Lalín, en sesión ordinaria celebrada o día 26 de maio de 2016, aprobou con carácter provisional a modificación da Ordenanza fiscal reguladora da Taxa por Ensinanzas de Réxime Especial en Establecementos Docentes Municipais e polo uso das súas instalacións Na mesma sesión do Pleno da Corporación á que se fixo referencia, acordouse o establecemento do Prezo Público pola realización de actividades culturais, impartición de cursos, seminarios, viaxes e outras actividades de carácter deportivo ou socioculturais organizadas polo Concello de Lalín mediante a aprobación da súa ordenanza reguladora. Rematado o período de exposición pública do citado expediente sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e o artigo 49 da Lei 7/1985, do 2 de abril, Reguladora das Bases do Réxime Local, polo que se procede á publicación do texto íntegro ou modificado destas ordenanzas, en cumprimento do disposto na citada normativa. No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril, Reguladora das Bases do Réxime Local, e os artigos 20 e 57 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e de conformidade co disposto nos artigos 15 a 19 do mesmo texto legal, este Concello acorda a imposición e ordenación da Taxa por ensinanzas especiais nos establecementos docentes municipais e polo uso das súas instalacións. Constitúen o feito impoñible da taxa a prestación dos servicios de ensinanzas especiais nos establecementos docentes municipais e o uso das instalacións do Auditorio municipal nas condicións establecidas no anexo desta ordenanza. Serán suxeitos pasivos desta taxa as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria que soliciten ou resulten beneficiadas ou afectadas polos servicios ou actividades que se detallan na tarifa desta taxa, así coma pola utilización privativa ou aproveitamento especial das instalacións do Auditorio municipal. Serán responsables solidarias das obrigas tributarias dos suxeitos pasivos as persoas físicas e xurídicas ás que se refiren os artigos 42 da Lei 58/2003, do 17 de decembro, Xeral Tributaria. Serán responsables subsidiarios da débeda tributaria as persoas ou entidades a que se refire o artigo 43 da Lei 58/2003, do 17 de decembro, Xeral Tributaria. A cota desta taxa será a que figura no anexo desta ordenanza. Só se admitirán os beneficios que veñan establecidos nas normas con rango de lei ou deriven de tratados ou acordos internacionais. Devindícase a taxa e nace a obriga de contribuír cando se inicie a prestación dos servizos ou a realización das actividades, ou cando se utilicen as instalacións especificadas no Anexo, podéndose esixir o seu depósito previo. Cando se trate da taxa pola prestación de servizos de ensinanzas especiais en establecementos docentes do concello, exisirase en réxime de autoliquidación e poderase efectuar o pagamento nas condicións expostas no artigo 9. Cando se trate de servizos ou actividades cunha liquidación que non se poida cuantificar no momento de presentar a solicitude de prestación do servizo ou da realización da actividade, practicarase a liquidación unha vez prestado o servizo ou realizada a actividade en cada un dos períodos de liquidación. Se se realiza a prestación do servizo ou a actividade sen mediar solicitude, liquidarase e notificarase a taxa cando se detecte a situación, esixíndose o ingreso nos prazos previstos no Regulamento xeral de recadación para a liquidación de contraído previo, sen prexuízo de abrir o oportuno expediente sancionador por infracción tributaria. O pagamento desta taxa realizarase: Cando se trate de autoliquidacións cunha cuantificación que se poida efectuar antes de prestar o servizo ou de levar a cabo a actividade, realizarase o ingreso antes da prestación do servizo ou da realización da actividade ou da utilización das instalacións a que se refire esta ordenanza nas entidades financeiras que se sinalen no modelo de autoliquidación. Xunto coa formalización da matrícula entregarase o resgardo do pago efectuado. Cando se trate de liquidacións cunha cuantificación que non se poida efectuar con anterioridade á prestación do servizo, da realización da actividade ou da utilización das instalacións do Auditorio, farase o ingreso nos prazos e lugares que se sinalen na liquidación. As taxas correspondentes ao concepto de matrícula poderán aboarse na súa totalidade no momento de formalizar a matrícula ou ben efectuarse o pagamento en dous prazos: 50% no momento de formalizar a matrícula e o resto durante o primeiro trimestre do ano seguinte. En todo caso, deberá iniciarse no impreso correspondente a opción elixida. O segundo pagamento deberase realizar mediante domiciliación bancaria na conta que o alumno, ou o seu titutar, indique no impreso correspondente, autorizando así que se lle cargue o importe do segundo prazo de matrícula no primeiro trimestre do ano seguinte; O Padroado Cultural remitirá as remesas correspondentes ao segundo prazo antes de finalizar o trimestre. No caso de producirse un erro no momento de facer efectivo o cargo do segundo pagamento (peche de conta, número erróneo de conta, etc.), non se volverá a emitir unha nova remesa para o seu cobro; neste suposto, e una vez verificado que o pago non se efectuou realizarase e notificarase a correspondente liquidación, abrindo novos prazos voluntarios de ingresos, sen prexuízo da utilización do procedemento de prema no suposto de non efectuarse o pago no período voluntario. De non facerse efectivo o pagamento deste segundo pago no prazo que se indique se procederá á anulación automática da matrícula en todas as disciplinas, coa conseguinte perda das cantidades aboadas correspondentes ao primeiro prazo. Cando un alumno matriculado no Conservatorio de Música de Lalín traslade a súa matrícula a outro centro, procederá a devolución das taxas ingresadas en concepto de matrícula cando o alumno acredite ter realizado o pagamento da matrícula no centro ao que se traslada, devindicándose neste suposto a taxa establecida polo traslado de matrícula no anexo desta ordenanza.1.- No caso de producirse algún erro na tramitación do pagamento, o interesado poderá solicitar a devolución motivada das cantidades indebidamente aboadas ante a dirección do centro, que informará ao órgano competente e éste resolverá o que proceda logo de comprobar o ingreso realizado e as circunstancias alegadas e xustificadas documentalmente.2.- Procederá a devolución do importe correspondente cando, por causas non imputables á persoa obrigada ao pagamento dunha taxa, non se realizara a actividade ou non se prestara o servizo gravado pola taxa. Sensu contratio, a devolución non é procedente cando o servizo deixa de prestarse por causas imputables á persoa obrigada ao pagamento. Esta imputación non debe entenderse nun sentido restrinxido, de mero abandono voluntario, senón que é extensible a todo suposto distinto á inactividade da Administración.3. No suposto de que, con posterioridade á presentación da solicitude e antes do primeiro día de clase, os solicitantes desistisen do servicio solicitado, procederase á devolución de oficio do importe aboado.4.- No caso de traslado de matrícula, estarase ao disposto no artigo 10º desta ordenanza. Estaranse, en canto ó réxime de infraccións e sancións, ó disposto na Lei Xeral Triburaira e na normativa de desenvolvemento. A presente ordenanza fiscal, unha vez aprobada definitivamente, entrará en vigor e será de aplicación a partir do día seguinte ó da súa publicación no Boletín Oficial da Provincia, permanecendo en vigor ata a súa modificación ou derrogación expresa. Ás tarifas contempladas nos apartados 1), 2) e 3) deste Anexo aplicaráselles as seguintes exencións e bonificacións, en virtude do disposto no artigo 24.4 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, segundo o cal para a determinación da contía das taxas poderanse ter en conta criterios xenéricos de capacidade económica dos suxeitos obrigados a satisfacelas: Bonificación do 50% ós membros das familias numerosas clasificadas na categoría xeral. Exención do 100% ós membros das familias numerosas clasificadas na categoría especial. Para ser beneficiarios destas bonificacións ou exencións, é necesario acreditar a condición de membro de familia numerosa mediante a presentación de copia compulsada do correspondente documento acreditativo, no momento de formalizar a matrícula. A presente modificación, unha vez aprobada definitivamente, entrará en vigor e será de aplicación a partir do día seguinte ó da súa publicación no Boletín Oficial da Provincia, permanecendo en vigor ata a súa modificación ou derrogación expresa. No uso das facultades concedidas polo artigo 127 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e de conformidade co disposto nos artigos 41 a 47, ambos inclusive, do citado R. D. L.2/2004, establécese o Prezo público pola realización de actividades culturais, actividades de carácter deportivo ou socioculturais organizadas polo Concello de Lalín que comportan unha contraprestación pecuniaria que se establecerá conforme ao disposto no artigo 4 desta ordenanza, como as que seguidamente se indican e que se expresan a título enunciativo e non limitativo: actuacións ou espectáculos culturais, impartición de cursos, seminarios, viaxes, actividades de carácter deportivo e outras actividades de carácter sociocultural. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades organizadas polo Concello de Lalín, tales como actuacións culturais, cursiños, seminarios, excursións e demáis de natureza análoga, actividades deportivas e outras de carácter sociocultural, sempre que as mesmas non sexan de solicitude ou recepción obrigatoria polos usuarios e non estean reservadas á entidade local. Están obrigados ao pago do prezo público regulado nesta ordenanza quen se beneficie das actividades ou servizos prestadas ou realizadas por este Concello, ás que se refire o artigo anterior.1. Ao abeiro do previsto no artigo 47 do Real Decreto Lexislativo 2/2004, de 5 de marzo, será o pleno do Concello quen estableza a contía concreta do prezo público regulado nesta ordenanza.2. A estes efectos, con carácter previo ó inicio da actividade o Pleno, en base ao informe previo do Servizo correspondente dos custos soportados polo Concello e previo informe de Intervención, establecerá as tarifas concretas de cada actividade que conforme o artigo 44.1 do R. D. L.2/ 2004, deberán cubrir como mínimo o coste do servizo prestado ou da actividade a realizar. Non obstante o anterior, conforme ao disposto no artigo 44.2 do R. D. L.2/ 2004, cando existan razóns sociais, benéficas, culturais ou de interese público que así o aconsellen, debidamente acreditadas mediante informe técnico do Servizos correspondentes, a Xunta de Goberno Local poderá fixar un prezo que non cubra o coste do mesmo. Nestes supostos deberán consignarse nos presupostos da Entidade as dotacións oportunas para a cobertura da diferencia resultante se a houbera.4. Sen prexuízo do disposto nos apartados anteriores e no artigo 3 desta ordenanza, poderanse entregar de forma gratuita entradas de representacións ou espectáculos culturais ou actividades socioculturais ou de natureza análoga, ata o máximo que se estableza en cada caso, a centros de ensino ou asociacións sen ánimo de lucro que teñan a súa sede no Concello de Lalín, co obxecto de promocionar este tipo de manifestacións cultais.4. Acordadas as tarifas de cada actividade, o acordo será exposto no Boletín oficial da Provincia e no taboleiro de edictos do Concello e na súa páxina web, a efectos da súa publicidade.1. A obriga de pago do prezo público regulado nesta ordenanza nace dende que se inicie a realización da actividade sen ben esíxese o seu depósito previo dacordo co previsto na lei de facendas locais. A estos efectos deberase practicar polo obrigado ao pago a declaración liquidación (autoliquidación) correspondente, ingresándose o importe do prezo público sempre antes de iniciar a actividade. O ingreso do prezo público farase na conta restrinxida que se especifique no acordo de establecemento da tarifa. Non se prestará o servizo solicitado sen a presentación do xustificante de ter ingresado o correspondente prezo público.2. No caso de espectáculos ou actuacións que se realicen dentro dun recinto, o pagamento do prezo público efectuarase no momento de entrar no recinto ou ben anticipadamente na forma que se determine ao establecer a contía da tarifa.3. No suposto de que por causas non imputables ao interesado deixara de realizarse a actividade solicitada, procederase á devolución do depósito constituído.4. En casos excepcionais de situacións de emerxencia social, a Xunta de Goberno Local, previo informe dos servizos sociais, poderá acordar a exención total ou parcial das tarifas expostas.5. As débedas por prezos públicos poderán esixirse polo procedemento de prema. A presente Ordenanza entrará en vigor, unha vez aprobada con carácter definitivo polo Pleno do Concello, ó día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresas. Lalín, a 13 de xullo de 2016.—O Alcalde, Rafael L. Pablo Cristian Aguza De Paiz.